Yeɣreq deg tt-xxman alemmi yenṭeq unehhar yenna-as: “aqlaɣ di tseddawit”, yerres-d Salas iṛuḥ ɣer zdat n tewwurt n tseddawit, daxel-is yexleḍ lxuf, tujma, d ussirem, yeqqim ay-tt-raju ur yeqḍiɛ ara layes, cwit kan akka allemi i wala Nuja teffeɣ-d ad tleḥḥu ger yiwet n terbeɛt n temdukkal-is, Salas ul-is ay xebbeḍ, iḥulfa s tawla tuzzel di tfekka-s di dqiqa-nni teḍsa-yas-d ddunit, yerrad nnehta, isarreḥ I taɣect-is, yerrad nhati yessawel-as: “Nuja!” ur tumin-ara I ssut nni iwumi tesla, tenwa-yas d axayel, tezzi t-tt-nadi fell-as dayen akk ur terǧi ara, m-id ɣlint wallen-is deg wallen n Salas, tuzzel ɣer-s iḥennec-it s tezmert, ur bnin ara ɣef timlilit-nsen imi jerben ṣṣɛaba n lefṛaq, qqimen lwaḥid tt-qessiren ɣef tayri id-ten-ijemɛen, allemi id asenyegzem awal Tayeb, wagi d axḍib n Nuja, id as xtaren imawlan-is, itt-waḥetem lḥal fell-as ad as tini iwexḍib-is ɣef Salas yeqqar yid-s, netta yulit-d zzɛaf ladɣa m-id-as yenna lḥun ad 17